2

IMVO ZABANTSUNDU (NATIVE OPINION).

[June 5, 1890.

ITYALI! ITYALA!

UKUBA ufuna ITYALI ezisitileyo, nezomeleleyo yiya  
kwa

GIBBERD & BRYANT,

Ngelixesha batengisa impahla emaxabiso alingeneyo apa edolopini.

Ityali ezinkulu ezimnyama nge 4/. inye.

Izitofu zamanenekazi.

Iprinti ezimanani apantsi zohlobo olutsha.

Ilinzi, ezentlobo zonke.

Uhlobo olutsha lwe SETINI EZIMHLOPE, Neveyile Zomtshato,  
Namagqabi, Neminqwazi, nako konke okunokufunelwa umtshato.

GIBBERD & BRYANT,

Iveki.

Kutshe e Johannesburg ngobusuku be  
Sabata engapaya ipiko le ofisi yepepa lakona  
i *Star.* Ilahleko kutiwa ikwi £15,000. Kwinkomponi eziyimisele indleko zemililo  
abaninipepa bakangele ukufumana £13,500.

Amatyala obudlwengu kubelungukazi ngabamnyama e Natal afun’ ukuti anele kwako.  
na. Izipompotela ezitatu ezibe zidlwengule amatombazana antsundu, zinikwe kweziveki zigqitileyo inyanga ezintatu nekati ezimashumi mabini anantlanu.

U Mr. William Hare, osisandla semantyi kwa Komani, owayeke ebambe londawo Engqushwa, unyuswe ukuba abe ngu Mantyi wase Steynsburg.

Akwikulu elinamanci matatu enesibhozo  
amahashe afe kumandla wase Gwatyu, Esendwe kwelipezulu.

Umbuso we Nkosazana ubhalelana nowase  
Natal ufun’ ukuqonda ukuba kunokwenzeka  
na ukuba kwenziwe amabuto amasodati antsundu angati aye empakatini we Afrika nakwezinye indawo ezishushu xa kufuneka.

I-Palamente ivulwe ngu Mhlekazi Iruluneli, ngolwesi-Ne lweveki egqitileyo.

Ustemele oyi *Ashleigh Brook* obelayishe  
amalahle esiya e New Zealand, uqekeke ngeveki egqitileyo e Daseen Inland ngase Kapa. Akuko bantu batshonileyo naye.

Ikumkani yama Jelimani ite ngaleveki igqitileyo xa ibe ihamba nge kali kumapandle e Potsdam, yabhukuqeka inqwelana wabhetyeka unyawo olubehle lwadumba kangangokuba abe sigogo endlwini.

Ekubeni intsapo efunda ezikolweni kule  
Koloni ikumawaka amashutni asibhozo, amawaka amashumi mahlanu kwelonani ngabantsundu bodwa.

Impi entsundu emele elase Matatiele, ayizamkelanga inguqulo acinga ukuzenza u Rulumeni ekupatweni kwelo.

Ite Ijaji yase Transvaal sekusele imayile

ezintandatu ukuba ingene kumzi wase Pretoria, ivela kumjikelo wamatyala yaqubisana nangonyama ezimbini, zite kodwa zayikwelela indlela.

Indodana engu Robert Mvubu, ipambi kwamatyala ase Bhayi, ngokubhala igama lenye engu James Madlingozi yase Ngqushwa, irole imali zayo ezikwi £8 3s 5d., kwi Post Office Bank. U Madlingozi ubeyigcinise u Mvubu incwadi yake. U Mr. Alfred Dickens, umbhali wase Post Office, uyafunga ukuba ebebhalwa ngu Mvubu lowo amagunya okukupa imali ebhala igama lika Madlingozi.

Kwifandesi ebelise Toleni yase Cumakala ngeveki egqitileyo—ibamile zihambe kwi 9s. ne 15s., inkabi zide zaya kwi £9, imazi zohlobo zegusha zifike kwi 12s. kodwa amafama abunqumnqesi ukuzitengisa.

Kuvakala ukuba iruluwa ipitikezwe ne  
tyuwa emanzini, iyanceda kakulu kumbe.  
ndeni.

Ngomso wo Mgqibelo ongapaya kucolwe  
isidumbu somntu omhlope kufupi ne Steshoni ease Ceres Road kuloliwe oya e Kapa, ekucingelwa ukuba uwe etrenini xa ibalekayo. Empahleni kubonakala ukuba igama malibe ngu Thomas Alexander. Into efana nale kwakweso situ ba ike yehla ngenyanga engu April lo ugqitileyo.

Kulungiselelwa unyulo lwamalungu e  
Palamente oluzakubako e Natal.

Abaxhasi be Mvo Zabantsundu bayabongozwa ukuba batumele imali ezingamatyala kwelipepa ngayo lenyanga ka June Bazisiwe ngamapetshana abamali zifunekayo.

Imantyi apa elunge kakulu ebifudula ise Dodoloro, u Mr. C. C. Campbell ose Skapu ngoku, upakanyiselwe ukuba abe yimantyi yase Colesberg. Kuyasivuyisa ukubona buvuzwa ubulungisa.

Ngo-Mvulo e Palamente u Sir Gordon  
uvakalisa ukuba u Rulumeni akazi nokuba  
womisela umteto mayelana nomcimbi wo.  
tywala. Ingxelo yaba picoti isesezandleni  
zabashicileli.

E Skapu ngati kuya u Mr. A. G. Gill  
obese Steynsburg ukuya kutabata indawo  
ka Mr. Campbell yobumantyi.

U Rev. P, J. Mzimba seleneveki ezim’balwa efikile e Johannesburg kwele Golide, apo atunywe yintlanganiso yehlelo lakowabo le Free Church ukuya kuyila ibandla labantsundu kwelo. Ubuncinane bexesha anikwe lona kwelo zinyanga ezintatu. Okwelixesha angekoyo kowake umzi e Lovedale kupatiswe u Rev. E. Mekiwane. Umgulo wabo bonke abawaziyo amandla o Somandla ngowokuba wangamana angafeza nto koko atunywe kona.

Kuko kwi Bank zela Mangesi ekupe isaziso sokuba bangatshati abasebenza kuyo befumana umvuzo ongapantsi kwe £150 ngonyaka, kukangelwe into yokuba akungenzeki ukuba indoda enomfazi nentsapo ibe nokondleka ngemali engapantsi. Kuko ukuririza kwinxenye ye Klerk.

U Dr Egan wase Qonce usahambele pesheya nenkosikazi yake.

Kuxelwa ezokubhubha kuka Mr. M. A. van Breda, imantyi yase, Bhekesdorp, nge bhaqo ngobusuku be Cawa egqitileyo.

E America ngase San Francisco ite itreni ebibaleka ngeveki egqitileyo yafika kumcancato opakanyiswayo, kanti awutotywanga, suka yeyela emlanjeni, kwantywiliselwa abantu abalishumi linantatu.

Ilau liwele emlilweni linxilile ngobusuku bomhla we lesisi e Somerset, latsha, lafa. Ngamanzi amlilo wona.

Unyana womfundisi wama Bhulu u Rev. J. N. Vlok wase Piquetberg uzidubule kuba efumene ukuba unqatyelwe zinto ezitile eluviweni lwe Bandla elikulu lemfundo obeluko.

Amehlo omzi acelelwa isaziso ngesikula sentombi ease Gcuwa. Kwelanamhla kukwako neziyakuba myoli ko Titshala,

Ependula umbuzo malungana nomhlaba owawunikelwe Ikomponi yamalahle Endwe ukwaka indlela kaloliwe, u Mr. Scherm. brucker ute lomhlaba awusakutengiswa efandesini.

IMVO ZABANTSUNDU

NGOLWESI-NE, JUNE 5, 1890.

UMZI NO TYWALA.

UMNTU osebenzisa ingqondo akangeswele kuqonda ukuba utywala bunwenwezela pakati komzi wakowetu ngokomlilo esikoteni. Inkita yamanxila, esekute nobukosi bohlanga bayakuba pakati kwayo, iya isongezeleleka-ngoko-  
ngezeleleka. Baninzi abantu abakumbulelekileyo (naberamente) bemizi emgama nezixeko zabelungu ekuba lusizi kuti ukubabona sebephenu - phenuka, benyusa – nyusa amagxana, behamba begxaleka, kanti kungaziwa nje emakaya baya buba utywala bakufika ezidolopini. Siti sakukumbula ukuba abadalasile bamanxila amnyama ayeqale ngobubusela, sive ububi obukulu. Kubonakala ukuba ngoku ingcagcangca labavela uhlanga alisengabantu abangamanxila, kodwa seliko nangabantu abangekanxili. Singa ngalemigcana singayaleza kubahlobo bohlanga ukuba bagalele amanzi kwidobo elingekafikelelwa ngulomlilo ngokuvusa abangekabi ngawo namasela otywala ukuba bangabisagcamla nokungcamla oku kweli bulawo labelungu, kuba *osampuleyo* akuseko mandla emhlabeni angamnqumamisayo. Lixelegu linanina  
eli libutywala, kubanqabeleyo abantu

ukuliqonda ubuqokolo balo ? Izikolo njengokuba ihleli i Palamente mazijoke ngemitandazo kwakona ukomeleza inteto yomzi kuba-picoti.

Ukupatwa kwe Ngqili Zabantsundu.

INKULU yo Laulo, ebipete ne Micimbi ya Bantsundu ngoku u Sir J. A. de Wet abengeko, yenze into encomekayo ukuti  
inguqulo ekupatweni kwe Ngqili samawetu kwelipesheya kwe Nciba,ezibhungwayo ngu M’buso, ke zibhekiswe kwabo zenzelwa bona, ukuba kuroronywe olwabo uluvo. Lento yalata kweyetu ingqondo ukuba akangi u Rulumeni angenza inguqulo, nokuba uyazibona yena ukuba zezoncedo, xa abo zenzelwa bona bengekagqibi ukuziqonda. Kuhle-ke oko; ofanelwe ukubulelwa ngenx’ enako Umbuso siti mzi umnyama. Inguqulo acinga ngo kuzenza u Rulumeni eziwiswe ngose sikundleni se Mantyi Enkulu e Transkei kwintlanganiso ebise Ngqamakwe, sibulela u Rev. James McLaren, M.A., Umongameli we Blythswood, ngokuzihlokomisa emapepeni. Okutiwa makwenziwe kulungile emvakalweni.  
 kodwa eyona nto kukuba kuzilungelena izizwe zakowetu ezise Transkei. Mayelana nalendawo inkulu kunene sifumana u Rulumeni edibene nepepa lase Kapa elibabhali bangoku bangenanto bayaziyo ngomntu omnyama, besiti umzi  
ontsundu use ungongapatwayo ngendlela ekutiwa maupatwe ngayo. Wave umzi ontsundu nabamhlope abanamakade-bona pakati kwawo ungaboni ukuba abantu sebekulungele ukupatwa ngezindlela zintsha. Ifumana isilwa yona i *Cape Argus* no Mr. Mc Laren ukuba bangabi sebebafundise bafika abamnyama kwisiqingata sokulungela inguqulo ezifunwayo. Masiyityele tina ukuba o Mr. Mc Laren na Belungu abanjengaye abayekile ukubanyusa ngemfundiso abantu bakowetu; kodwa bakolisa ngokupazanyiswa lucuku olunjengolu ilungenisayo namlila I *Cape Argus* ukubaqweqwedisa abantu ngepika ngapaya kwamandla abo

Into acinga ukuyenza u Rulumeni kukuba esikundleni semantyi ezintatu ezongamele ezincinane kumiswe imantyi enye Enkulu. Kodwa imimandla enje ngo Mzimkulu, Matatiele, Mount Currie, Maclear ne Xalanga ayisayikuba pantsi kwalo Mantyi Inkulu. Ezondawo impato yazo zimantyi nayi miteto iyakuba mfaninye neye Koloni le, ekutetweni kwamatyala kungasiwa-so kwawo mteto wa Bamnyama, nezibheno ziyakuya ezi Jajini. Imantyi siyakufesa yonke into nerorisa abantu ngapandle kokubhekisa kwi Nkulu ye Mantyi. Kwanezipantsi kwe Mantyi leyo inye Inkulu imantyana  
kuvunyelwe ukuba zibhalele e Kapa ngapandle kokubhekisa kwi Nkulu yemantyi.

Into ebonakalayo kukuba elicebo  
aliyi kuba luncedo emzini. Ngokupatelele kwiziqingata eziqaulwayo ekongameleni kwe Mantyi Ezinkulu uyakuba sebunzimeni umzi ngendawo yokuhambisa izibheno zamatyala kuba Ijaji indleko yayo ayinakumelwa bubuninzi bamawetu. Kwakona ezimantyana bezonganyelwe zezinkulu, ingqondo yazo ngontsundu asiyiyo ehlutisayo. Asinakuzilibala into ezinjengeyehlela umzi wase Batenjini opantsi ko Mr. Levey ukufika kwevoti;  
ukuba yayingeko indlela yokubhenela ku Meja e Mtata ngewungena voti namhla umzi wase Batenjini. Xa ke imantyana ziya kunikwa isihlahla so Mantyi abakulu abayi konwaba abaninzi. Enye into uya  
kusuka umzi obumnye ube nempato engafaniyo ngokwengqondo zemantyana ezo; kubeko ke ukudumzela. Kungaba bubulumko ete u Rulumeni wayekela eluveni lomhlambi ongekayifaneli yonke lenguqulo. Siyambongoza ukuba angawahambisi lamacebo; ake abape ixesha abantu lokuzilungiselela wona. Into entle kukuba zingabhuduzelelwa ukwenziwa izinto kubantu abasaqeliselwayo embusweni.

Ukupuma kuka Sir. J. A. de Wet.

NGO Mvulo ogqitileyo e Palamente u Sir Gordon Sprigg uvakalise ukuba u Sir J. A. de Wet upumile kwisihlalo so Bupatiswa Micimbi ya Bantsundu kolu  
laulo lupeteyo. Isizatu kungenx’enokungabinampilo intle. Aliko  
elokuba uyasincama isihlalo sake e Palamente, sinenkolo kodwa ukuba sona wosigcina ngale Palamente ihleliyo, ukuze i Somerset East lingonakalelwa ngetuba lokuba lingabinalo ilungu lesi Bini. Ixesha lokupata kuka Sir J. A. de Wet imicimbi ya Bantsundu, nakuba limane ukuba neziposo ezibuhlungu kwa Bantsundu, libe lelizolileyo elingenazinguqulo zijika kufupi. Upuma engenanto ingalatwayo ayehzele umzi abewongamele leminyaka mitandatu. Into esingavuyela yona kuba singenzakalanga ngapezulu. Nakuba engemfo utshatsheleyo ngengqondo, uhleli, tina simazi kwase Somerset East,  
engumnumzana ozama ukunyanisa ngohlobo ayibona ngalo inyaniso, wayengeze alahlekwe kupele yinto. Ulwimi lwake lube lubukali, kodwa intliziyo nesimilo zibe zingangqinelani ezonto nokuteta.

Impawana.

Njengokuba kuvakala ukuba u Sir J. A. de Wet wamkele isihlalo sokuba ngamehlo Enkosazana e Transvaal, sekufunwa inene ngabase Somerset East abebamele e Palamente eliyakumiselwa endaweni yake. Kungaluvuyo kupumelele inteto esiyivayo, yokuba kucelwe u Mr. S. J. Annear esikundleni sake. Angalilungu elifanelekileyo e Bandla.

Abe Mbumba yama Bhulu e Tinara bayayirorela indlela awangena ngayo ekubeni abe ngomnye wababekwe pambi komzi u General Nixon kuvoto olusand’ ukubako, kanti bona bebefuna u Mr. John Grewar. U Mr. Grewar ufumene inteto ebukali emohlwayayo ngokuziroxisa.

Umsebenzi we Lizwi uyahambiseka empakatini we Afrika e Nyassa. Iba­ndla lase Tshatshi linabasebenzi kona. U Rev. H. L. Frere no Captain Sheriff bebebalisela intlanganiso e Wynburg, e Kapa, ngokuma komsebenzi wabo kwelozwe. Bavakalisa ukuba isikolo se­ntombi esisesiqitini se Nyassa esaqalwa ngomntwana omnye, ngoku baku 60. Kwindawo ababeke bachaswa kuyo kuko izikolo ezibini zamakwenkwe, esinye sine 105, esinye 88. Kumbovu ukuba kungene ukukanya kwezozizwe.

Kwintlanganiso yabamhlope ebiko kwa Daliwe ukunikana uluvo ngento zombuso, kube kuko kumalangu e Pala­mente o Hon. T. Brown, M.L.C., no Mr. Martinus J. du Plessis, abatete ngololiwe nezinye izinto eziti zingxute kuzo intlanganiso zamafama. U Mr. du Plessis kakade akabanga nanto yakuteta nga­pandle kokubongisela ngemihlaba yabantsundu owase Glen Grey nowase Kamastone ; ate mayelana nowokuqala yena ugxota i *rebels, e* Kamastone uzamela ukuba imihlaba engarafelwayo ilengalengiswe itengwe nangabo " Mabhulu. Uhambe ebamba amawasakazi esenjenjalo wada wenza eli ngokuvota kwaba­ntsundu, “kuko ababuzayo abati, Inetevu zitumela abantu abangalungileyona e Palamente? Hai, zitumela amadoda afundiswe kunene anjenga Bateteli Ezijajini nabanye balowomkondo, kodwa oluhlobo Iwabantu alululo lwabantu bokwenzela amafama imiteto nabawavelayo.” Uteta into exakileyo ngoku u Mr. du Plessis. Xa amawetu engatumi e Palamente abantu abangalungileyo, kunokutinina ukuba kwa abo bantu babuye babizwe ngenkohlakalo kumafama. Lento asinene akuko bantsundu baka banyula indoda ukuba iyekubandezela amafama.

Esinye isiposo kwakona pakati kobugqwidigqwidi obuninzi kwinteto ka Mr. du Plessis. Uti unkomo xa afudumeleyo kwingxoxo ayitanda kunene yase Glen Grey. “ Abanye abantu bamcingela ukuba ungochase abantsundu. Akunjalo, ukolwa yena kukuba bapatwe ngemfanelo njengabamhlope.” Kanti ke akukov’ukutsho, uti eteta ngepasi “Inetevu mazinyanzelwe ukuba zihambe ngepasi enestamp.” Le asiyiyo inteto yokubhekiswa kubantu abakulileyo ngumntu engxamele ukuba bawomele kolwake uluvo.

Ukupendula umhlobo obebuza ukuba kuko imalina mhlaimbi ubutyebi ekufuneka enabo umntu ofanelwe kunyulelwa e Palamente, singati: (1) Ixabiso lomzi wendoda efanelwe kunyulelwa kwindlu ye Palamente Yengwevu yi £2,000. (2) Kodwa mayelana ne Nkundla engapantsi kwaleyo ye Palamente imfanelo yomakanyulwe kukuba makabe ngumvoti, gqibi-ke. Nawupina umvoti nokuba unjanina unokunyulwa,

He-ke,—O Sir John Robinson M L C., no Mr. Eecombe, M.L.C., base Natal kuvakaliswa ngamapepa akona akuba bafumene incwadi kumadoda akanyiselweyo akona amnyama, ezibabulelayo ngendlela abate bawamela ngayo kwi Palamente yakona amalungelo abo, kumteto wokubatshonisa. Ade enza into encomekayo amawetu ase Natal, ukubomeleza abantu abawancedileyo.

Ipalamente.

Amehlo amadoda ajonge ngoku e Kapa apo lihleliyo Ibandla, ukulindela indaba. Njengokuba lavulwa ngolwesi-Ne, akubangako ngxoxo lomini. Umhlekazi Iruluneli ilese inteto elungiselelwe ngamapakati o Sir Gordon Sprigg, ebalule ukuba Ityeya yakomkulu iyapupuma, kwaye kuzakumiswa umteto wokugcinwa nxamnye kwabaneqenqa. Kuya kucelwa Ipalamente ukuba ivumele ukuba kubalwe abantu ngo 1891. Imfundo isaya kuxunywa ngamacebo amatsha. Kukankanywe ukuhlonyelwa kwezitili ezitile zase Transkei emazipatwe ngomteto wase Koloni nezinye ingu qulo ekupatweni kwabantsundu kwelo. Kwapatwa umcimbi wokwakiwa kololiwe abatsha.

Ngemini elandela eyokuqala alihlalanga xesha lide Ibandla. Kubhekiswe um’buzo kubapatiswa ngu

Captain BRABANT ukuba, njengokuba isivuno sengqolowa singa ??? ngako kwiziqingata ezininzi kwelise Maxhoseni, u Rulumeni uyakuba nento ayenzayo-na ukufunela amafama imbewu yengqolowa angayitengisela amafama ngapandle kokwenza ingeniso. Ilungu elibekekileyo lite kuko indawo ekuyinkohla ukuyifumana imbewu namaxa imali iko. Kufuneka imbewu enokulunga. Ucelwe ngamafama owake umandla ukuyizamela lento. U Mr. PEARSON ute Isebe lakomkulu elilungiselela Abalimi liyakuke liyizamele lendawo, akuseko tuba lokufuna mgama kuba selifikile ixesha lokuhlwayela.

Kulandele ingxelo emfutshane ka Sir Gordon ngololiwe abatsha abazakwenziwa, ate baya kubeka pambi kwe Palamente owamalahle oyakusuka (1) Endwe asinge e Molteno; (2) oyakuqakamshela uloliwe wase Maxhoseni noya e Dayimani; (3) ukutenga owase Cawa; (4) oya kusuka e Mossel Bay asinge e Ashton ngendlela yase Riversdale nase Swellendam; (5) Mossel Bay aye e George nase Oudtshoorn, Willowmore nase Klipplaat, (6) e Klipplaat aye e Somerset, Cookhouse, Bedford, nase Fort Beaufort, Edikeni, aye Eqonce; (7) Graaff-Reinet aye e Richmond nase Richmond Road.

EZASE LOVEDALE.

No. 2.

IMPENDULO KA DR. STEWART.

Amazwi enu amandi kunene ndiwabulela ngomxelo wam wonke. Ludumo olukulu kuti bafundisi ukuva inteto yovelwano enje kwintlanganiso yamahlelo ngamahlelo enje ngale, yabantu bendawo ngendawo.

Ngati noko niwuncome kakulu umsebenzi omncinanana oweyekileyo owenziwe ndim kwibalana elincinane lomzantsi weli lase Afrika. Eyona nto ingandikolisayo kukuba kuti oku kwenziweyo kube kusisi qalo sezinto ezinkulu ezisazi kwenzelwa abantsundu beli lizwe, ndikoliswa nakukutomalala kwenu ngentwana encinane eseyenziwe.

Ngenxa yenu nosapo lwenu,—unyana ne- ntombi zenu ezisakulayo ndiyatemba ukuba :zonke indawo ezinje ngale yase Lovedale ziya kukula zande, nokuba yoti leke iudawo eniti nikolisiwe yiyo (i Lovedale) iye isanda ;ngokumbi ide ibe sisazulu sempembelelo zobu Kristu nemfundiso zobu Kristu, libe lilungelo lomzi wonke ontsundu ukuze ngexesha elizayo lamalungelo azuzwa apa ngamashumi olutsha ngoku, azuzwe ngamakulu alo. Njengoko naziyo nani akuko mahluko pakati kwamahlelo etyalike natna bala apa, kukangelwe kupela kuzo intswelo zemipefumlo ngaminye.

Ukuba nondivumela ndoke ndixele apo lisusela kona elam itemba ngani. Ndiyakolwa ukuba ngexesha elizayo lisaya kuba lilizwe elinabemi balo baya kuba ngabantu. Zombini ke ezonto kade zilele zifihlekile zingasiwe so, kodwa ngolwenzelelelo Iuka Tixo oluti maxa wambi luqubulise zombini ezonto zitsala unonelelo lweli lizwe lonke ngohlobo ekungazange kube njalo ngapambili. Kute gqi ukanyo olukulu kubantu abebe fudula behleli pantsi kwetunzi lokufa, kobudenge, nobukoboka, nobupantsi. Ukuze ke avele amalungelo nentlumo yenu njengo hlanga, zintatu izinto ezifunekayo:—1 Yimfundo; 2 Yi Gospile ka Kristu ; 3 Kukusebenza. Ezinye intlanga, zinyuswe zezinto zontatu, nani ke nonyuswa zizo ukuba nizamkele

Oku sekubonakala kwinani labafundileyo nabakolwayo aba nokufunyanwa apa nakwezinye indawo apo ezinto ’ntatu zike zasetyenziswa kona ngabe fundisi.

Asikuko nokuba iyakutaza, injalo nje ihlaba emxelweni lento yokulangazelelwa kangaka kwemfundo ngabantsundu. Ibifanele ukukutaza bonke abafundisi kwa namakolwa, abaxasa abafundisi, kanjalo ibifanele ukuba nempembelelo elungileyo kulo uluvo lwabamhlope beli xa babonayo ukuba abantsundu ngokwabo babeka ixabiso elikulu pezu kwemfundo nakubeni bengaba twali abasebenza imisebenzi enzima yale Koloni, kuba nokuba kukulayisha izikepe, nokuba kukumba igolide ne dayimani lomisebenzi yenziwa ngabantsundu.

Qinisekani zihlobo zam ezintsundu nina enikoyo apa ngoku, kunye nabo niteta egameni labo, ndibeka ixabiso elikulu pezu kokutembela kwenu kum, nakuba mna Ngekwam ndiwubeka ixabiso elincinane kunento eniwenze yona umsebenzi wam. Imfanelo zobufundisi zipakama kangangokuba zidle ngokungafezwa zonke. Ngubani ongade abe uwanelele umsebenzi ongaka? Ngoko ke andideli bani, ndidela ubuncinane bomsebenzi owona unguwo owenziwevo kunento obufanele ukuba yiyo kule minyaka imashumi mabini.

Ndinibulisa ngetemba lokuba isininzi senu ndobuye ndinibone. Ndiyatemba ukuba u Tixo woke asolulele imihla yokumgebenzela nokuzama ilungelo labetu. Abanye kuti sebalupele, mhlaimbi aba badala andingebuye ndiba bone. Mandipele ngoku. ti ke akuko nkutazo ku bafundisi igqite le yokubona impilo yobu Kristu, novelwano lobu Krestu, nokutenjwa ngabo basebenza pakati kwabo.

Ndiyayibulela nenteto ebhekiselele elu- atsheni lwam. Wanga u Tixo angasisike.